**OPIS POSLOVA I PODACI O PLAĆI ZA RADNO MJESTO - VIŠI STRUČNI SURADNIK ZA KOMUNALNO GOSPODARSTVO I ZAŠTITU OKOLIŠA**

**OPIS POSLOVA:**

* **obavlja poslove vezane za područje komunalnog gospodarstva i zaštite okoliša;**
* vodi upravni postupak;
* obavlja poslove iz područja komunalnog gospodarstva, osobito pokretanje i vođenje ovršnih postupaka;
* priprema nacrte odluka i drugih akata za Gradsko vijeće i Gradonačelnika iz područja komunalnog gospodarstva;
* obavlja poslove iz područja zaštite okoliša, osobito gospodarenja otpadom;
* sudjeluje u izradi strateških dokumenata u svezi s područjem zaštite okoliša i gospodarenja otpadom;
* prati propise iz područja zaštite okoliša i gospodarenja otpadom;
* surađuje s drugim upravnim tijelima Grada, tijelima javne vlasti, fizičkim i pravnim osobama radi izvršenja poslova iz svog djelokruga rada;
* obavlja i druge poslove po nalogu pročelnika.

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.

Slijedom navedenog, plaću čini umnožak koeficijenta 2,70 (sukladno Odluci o koeficijentima za obračun plaće službenika i namještenika, Službeni glasnik, broj 02/13 i 05/14) i osnovice za obračun plaće u iznosu od 3.819,79 kn (sukladno Odluci o utvrđivanju osnovice za obračun plaće službenika i namještenika u upravnim tijelima Grada Ivanić-Grada, Službeni glasnik, broj 09/14), uvećano za 0,5 % za svaku navršenu godinu radnog staža.